रात में पत्नी ने पति का शव फंदे पर लटकता हुआ देखा तो कोहराम मच गया। पुलिस ने शव को कब्जे में लेकर पंचनामा के बाद पोस्टमार्टम के लिए भेज दिया। पोस्टमार्टम हाउस में मृतक के भाई राजबहादुर ने बताया कि दो वर्ष पहले विजय बहादुर ने अपनी बेटी सावित्री की शादी की थी। इस दौरान उसने गांव के साहूकारों से ढाई लाख रुपया कर्ज ले लिया था। इसके साथ ही रक्षाबंधन के पर्व पर ईंटा ठेकेदार से 20 हजार रुपया कर्ज लिया था। साहूकारों ने वसूली का दबाव बढ़ाया तो किसान परेशान हो गया और उसने फांसी लगाकर आत्महत्या कर ली। मृतक की पत्नी और उसके बच्चों का रो-रोकर बुरा हाल है।